Ragnvalds

Ragnvalds (Ragnvaldr, senkrievu: Рогъволодъ, Роговолодъ, ; ; dzimis ap 920. gadu — miris 978. gadā) bija pirmais hronikās minētais Polockas kņazs, kurš valdīja no 945. līdz 978. gadam.

 Izcelsme 
Pēc krievu hronikas ziņām viņš bija cēlies no aizjūras varjagiem. Vairums vēsturnieku viņu uzskata par norvēģu Inglingu ķēniņu dzimtai (norvēģu: Ynglingeætten) piederīgu, kas 9.—10. gadsimtā pakļāva sev Daugavas ūdensceļu tagadējās Latvijas un Baltkrievijas teritorijā un apmetās nocietinātos pilskalnos Daugmalē, Koknesē, Jersikā, Polockā un citviet.

 Bojāeja strīdā ar Novgorodas ķēniņu 
Rurika dinastijas Novgorodas rusu ķēniņš (krievu avotos — kņazs) Valdemārs (vikingu: Valdemarr, slāvu: Volodimir, mūsdienu transkripcijā — Volodimirs Svjatoslavičs) bildinājis Ragnvalda meitu Rognedu, bet viņa to atraidījusi, jo bijusi jau saderināta ar Kijivas ķēniņu Jaropolku. Volodimirs paņēmis Rognedu ar varu un nogalinājis viņas tēvu un divus brāļus. Vēlāk Volodimirs kļuvis par Kijivas kņazu un 988. gadā pārgājis kristietībā.

 Literatūra 
 Janet Martin. Medieval Russia 980-1584 Cambridge University Press, 1995

 Ārējās saites 
 Oleg Łatyszonek, Ales’ Bely. On the Scandinavian origin of Rahvalod // Annus Albaruthenicus/Год беларускі №6. 2005.

 Skatīt arī 
 Polockas kņazi
 Polockas Rurikoviču dinastija

 Polockas valdnieku ciltskoks (10.—13. gadsimts) 

 Atsauces 

Kategorija:Polockas kņazi
Kategorija:Krievijas viduslaiku vēsture
Kategorija:Baltkrievijas vēsture
Kategorija:920. gadā dzimušie
Kategorija:978. gadā mirušie